CELEX: 32004D0486
Language: sk
Date: 2004-04-26 00:00:00
Title: Rozhodnutie Rady z 26. apríla 2004 ktorým sa udeľujú Cypru, Malte a Poľsku určité dočasné výnimky zo smernice 2002/96/ES o odpade elektrických a elektronických zariadení

504                   SK                                Úradný vestník Európskej únie                                               15/zv. 8

32004D0486

30.4.2004                                          ÚRADNÝ VESTNÍK EURÓPSKEJ ÚNIE                                                   L 162/114

                                                          ROZHODNUTIE RADY
                                                              z 26. apríla 2004
             ktorým sa udeľujú Cypru, Malte a Poľsku určité dočasné výnimky zo smernice 2002/96/ES o odpade
                                          elektrických a elektronických zariadení

                                                                (2004/486/ES)

             RADA EURÓPSKEJ ÚNIE,

             so zreteľom na Zmluvu o pristúpení Českej republiky, Estónskej republiky, Cyperskej republiky, Lotyšskej
             republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky
             a Slovenskej republiky k Európskej únii, a najmä na jej článok 2 ods. 3;

             so zreteľom na Akt o podmienkach pristúpenia Českej republiky, Estónskej republiky, Cyperskej republiky,
             Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej
             republiky a Slovenskej republiky a doplnkov k zmluvám, na základe ktorých je založená Európska únia, ďalej len
             „Akt o pristúpení 2003“, a najmä na jeho článok 55;

             so zreteľom na požiadavky Cypru, Malty a Poľska;

             so zreteľom na návrh Komisie,

             keďže:

             (1)      v súlade s prvým pododsekom článku 5 ods. 5 smernice 2002/96/ES Európskeho parlamentu a Rady
                      z 27. januára 2003 o odpade elektrických a elektronických zariadení (OEEZ) (1), členské štáty zabezpečia,
                      aby najneskôr do 31. decembra 2006 dosiahol podiel separovaného odpadu priemerne aspoň štyri
                      kilogramy na obyvateľa za rok zo súkromných domácností;

             (2)      článok 7 ods. 2 smernice 2002/96/ES ustanovuje určité minimálne ciele pre zhodnotenie odpadu
                      elektrických a elektronických zariadení a pre opätovné použitie a recykláciu súčiastok, materiálu a látok.
                      Členské štáty majú zabezpečiť, aby výrobcovia splnili tieto ciele do 31. decembra 2006;

             (3)      v súlade s článkom 17 ods. 1 smernice 2002/96/ES členské štáty uvedú do účinnosti zákony, iné právne
                      predpisy a správne opatrenia potrebné na dosiahnutie súladu s touto smernicou. článok 17 ods. 4 písm. a)
                      smernice 2002/96/ES však ustanovuje, že Grécko a Írsko, ktoré v dôsledku nedostatku celkovej recyklačnej
                      infraštruktúry, zemepisných podmienok, akými je veľký počet malých ostrovov a výskyt vidieckych
                      a horských oblastí, malej hustoty obyvateľstva a nízkej úrovne spotreby elektrických a elektronických
                      zariadení, nie sú schopné dosiahnuť ani cieľ zberu uvedený v prvom pododseku článku 5 ods. 5, ani ciele
                      týkajúce sa zhodnotenia, uvedené v článku 7 ods. 2 smernice 2002/96/ES a ktoré podľa tretieho pododseku
                      článku 5 ods. 2 smernice Rady 1999/31/ES z 26. apríla 1999 o skládkach odpadu (2) môžu požiadať
                      o predĺženie konečného termínu uvedeného v tomto článku, môžu predĺžiť lehoty uvedené v článkoch 5
                      ods. 5 a 7 ods. 2 smernice 2002/96/ES o 24 mesiacov;

             (4)      na základe článku 55 Aktu o pristúpení 2003 Cyprus, Malta a Poľsko požiadali o prechodné obdobia
                      prostredníctvom dočasnej výnimky z lehôt ustanovených v prvom pododseku článku 5 ods. 5 a článku 7
                      ods. 2 smernice 2002/96/ES. Malta uviedla ako dôvod jej nedostatku recyklačnej infraštruktúry, malé
                      množstvo odpadu elektrických a elektronických zariadení, obmedzenia týkajúce sa skutočnosti, že ide
                      o malú a zemepisne izolovanú krajinu s malým miestnym trhom a veľkou hustotou obyvateľstva so
                      sprievodnými problémami využitia pôdy a že je čistým dovozcom elektrických a elektronických zariadení.
                      Cyprus a Poľsko uviedli ako dôvody ich deficitu recyklačnej infraštruktúry malú hustotu obyvateľstva.
                      Poľsko tiež uviedlo jeho vysoký podiel vidieckych oblastí;

             (1) Ú. v. EÚ L 37, 13.2.2003, s. 24. Smernica naposledy zmenená a doplnená smernicou 2003/108/ES (Ú. v. EÚ L 345,
                 31.12.2003, s. 106).
             (2) Ú. v. ES L 182, 16.7.1999, s. 1. Smernica naposledy zmenená a doplnená nariadením (ES) 1882/2003 Európskeho
                 parlamentu a Rady (Ú. v. EÚ L 284, 31.10.2003, s. 1).
 ---pagebreak--- 15/zv. 8          SK                              Úradný vestník Európskej únie                                        505

           (5)   tieto dôvody oprávňujú Cyprus, Maltu a Poľsko na predĺženie vyššie uvedených lehôt o 24 mesiacov,

           PRIJALA TOTO ROZHODNUTIE:

                                                             Článok 1

           Cyprus, Malta a Poľsko môžu predĺžiť lehoty uvedené v prvom pododseku článku 5 ods. 5 a článku 7 ods. 2
           smernice 2002/96/ES o 24 mesiacov.

                                                             Článok 2

           Toto rozhodnutie je určené členským štátom a Cyperskej republike, Maltskej republike a Poľskej republike.

           V Luxemburgu 26. apríla 2004

                                                                                        Za Radu
                                                                                         predseda
                                                                                        J. WALSH